FINNOMENA Market Alert: ตลาดหุ้นเอเชียปรับตัวแบบผสม นักลงทุนช้อนซื้อดันหุ้นญี่ปุ่นพุ่ง ด้านตลาดเวียดนามยังมีปัญหา Margin Call - FINNOMENA
ดัชนี Nikkei และ Topix ปรับตัวบวก 2.64% และ 1.80% คาดว่ามาจากนักลงทุนกลับมาซื้อหุ้นเนื่องจากมีราคาที่ต่ำเกินไป
13 พ.ค. 2565

ดัชนี Nikkei และ Topix ปรับตัวบวก 2.64% และ 1.80% คาดว่ามาจากนักลงทุนกลับมาซื้อหุ้นเนื่องจากมีราคาที่ต่ำเกินไป นำโดย Softbank Group ที่บวกกว่า 12% มากที่สุดในรอบ 6 เดือน เนื่องจากวันพฤหัสบดีที่ผ่านมา Softbank มีการรายงานผลขาดทุน Vision Fund ที่ขาดทุนเนื่องจากเทขายหุ้นเทคโนโลยี แม้จะเป็นตัวเลขที่ขาดทุนแต่นักลงทุนให้ความสำคัญกับ Son ที่เปลี่ยนมุมมองเป็น Defensive แทน รวมถึงหุ้นกลุ่มอื่น ๆ ก็ปรับตัวบวกตาม เช่น หุ้น Fast Retailing (Uniqlo) ปรับตัวขึ้นกว่า 4% และ กลุ่มที่ได้ประโยชน์เงินเยนที่อ่อนค่าอย่าง Mitsubishi Electric และ Sony ที่ปรับตัวขึ้น 5% และ 2%
ในขณะที่ดัชนี VNI และ VN30 ปรับตัวลดลง 3.82% และ 3.38% นำโดย Vinhomes และ Techcombank ร่วงไปกว่า 5.5% และ 6.3% ซึ่งเกิดจากนักลงทุนที่กู้ยืมเงินมาลงทุนต้องถูก Margin Call หลังจากตลาดเวียดนามปรับตัวลงไปแล้วกว่า 19.6% นับตั้งแต่ต้นปี
FINNOMENA Investment Team มองว่าความกังวลเรื่องเงินเฟ้อสูงและการใช้นโยบายการเงินตึงตัวของ Fed ยังคงสร้างความกังวลอยู่ แต่การขยายตัวของเศรษฐกิจญี่ปุ่นที่ต่ำกว่าเมื่อเทียบกับประเทศพัฒนาแล้วอื่นๆ ซึ่งหนุนให้รัฐบาลและธนาคารกลางของญี่ปุ่นยังคงจะใช้นโยบายการกระตุ้นเศรษฐกิจต่อเนื่อง และเงินเยนที่อ่อนค่าทำให้คาดการณ์กำไร ยังถูกปรับเพิ่มขึ้น จึงแนะนำให้คงสัดส่วนการลงทุน
ขณะที่ตลาดหุ้นเวียดนามในระยะสั้นยังคงมี Sentiment ที่อ่อนแอ แต่ในขณะที่เศรษฐกิจเชิงโครงสร้างยังแข็งแกร่ง และแรงเข้าสะสมของนักลงทุนต่างชาติที่ยังคงซื้อสุทธิอย่างต่อเนื่องนับตั้งแต่ต้นปี สะท้อนมุมมองเชิงบวกระยะต่อไป จึงแนะนำให้ทยอยสะสมเพื่อการลงทุนระยะยาว
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นญี่ปุ่น
ตลาดหุ้นเวียดนาม
แชร์บทความ: